אסף אברבוך

אסף אברבוך (נולד ב-14 בפברואר 1983) הוא זמר יוצר, כותב, מלחין, מפיק מוזיקלי, בעל חברת תקליטים ושחקן ישראלי, זוכה פרס אקו"ם.

==ביוגרפיה==
===תחילת הדרך===
אסף אברבוך נולד בתל אביב. במהלך חייו, עבר מספר פעמים בין ישראל וארצות הברית, עקב עבודתו של אביו, ד"ר מיקי אברבוך. בפעם השנייה חזר אברבוך לארץ כתלמיד תיכון במגמת המוזיקה של תיכון "קריית שרת" בחולון שם שימש כגיטריסט. הוא החל לשיר רק לקראת שנתו האחרונה בתיכון.

בשנת 2001 התגייס לצה"ל והקים מחדש את להקת חיל השריון, בה שירת כזמר, גיטריסט ומעבד מוזיקלי, עד לשחרורו ב-2004. בשנת 2003 הוציאה לאור הלהקה לרדיו את השיר "האדם שבטנק ינצח" אותו אברבוך כתב, הלחין והפיק.

===קריירה מוקדמת===
בשנת 2005 זכה לחשיפה טלוויזיונית ראשונה כמתמודד בעונה השלישית של התוכנית "כוכב נולד"
בין השירים שביצע בתוכנית היה השיר "ילד אסור ילד מותר" של הזמרת ריקי גל - שאף שימשה כשופטת באותה העונה – שנבחר לביצוע המצטיין של אותה העונה בסקר הגולשים בפורום "כוכב נולד" הרשמי בפורטל "תפוז".

לאחר התוכנית, הופיע ברחבי הארץ והתראיין אודות אלבום הבכורה אותו הוא מקליט. לימים החליט לגנוז את אותו אלבום והשלים אותו רק כעבור כמה שנים, ובמקביל פנה לכיוונים שונים כמו כתיבה, הלחנה והפקה מוזיקלית לאמנים שונים בתעשיית המוזיקה הישראלית.

בשנת 2006 הלחין את השיר "לו יכולתי" למילותיה של חמוטל בן זאב, שיר שיצא כסינגל ואותו ביצע יחד עם לאה שבת, יוסי אזולאי, חני נחמיאס, טל מוסרי, דורי בן זאב, שיר ביטון, ניקי גולדשטיין ומורן אהרוני. כל ההכנסות ממכירת הסינגל נתרמו לילדים במצוקה.

בשנת 2008 שיחק אברבוך בסרט "סוף שבוע בגליל" של הבמאי זוכה פרס אוסקר, משה מזרחי, לצד חנה מרון, עודד תאומי, שרון אלכסנדר, שירי גדני ופיני טבגר.

בשנת 2009 היה אחראי על הלחן וההפקה המוזיקלית של שיר הבחירות של "מפלגת הצעירים" שרצה בבחירות לכנסת באותה השנה, יחד עם גיא גבע, למילים של שלומי לאופר. אברבוך אף ביצע את השיר ביחד עם בת זוגו לשעבר, הזמרת לימור דרור.

בסוף שנת 2009 החל לעבוד עם הזמר חובי סטאר וכתב, הלחין והפיק עבורו שני סינגלים: "משחק באש" ו-"Boyfriend" (דואט עם הראפר הניו יורקי Clifton Brown אותו כתב והלחין ביחד עם חובי סטאר), וכן כתב והלחין ביחד איתו את השיר "ילד קטן ילד גדול" שביצע חובי סטאר ב"פסטיבל שירי הילדים" של חנוכה באותה השנה.

=== העשור השני של המאה ה-21 ===
בשנת 2010 הפיק עבור הזמרת דניאלה פיק את השיר "Oh Oh" שיצא גם בגרסה עברית תחת השם "אולה". כמו כן, לרגל עליית הסדרה "אחד העם 101" בערוץ 2 (רשת) הפיק גרסה מחודשת לשיר "חתולה שחורה" (שהופיע בסדרה האם "אחד העם 1). את השיר ביצע הרכב הדאנס Para Doggz ביחד עם הזמרת אושר בר טוב.

בהמשך שנת 2010 השתתף בסרט "Reset" של הבמאי יאיר פרי, ובתפקיד הראשי במחזמר "האגם" של מירית שם-אור, (על פי "אגם הברבורים" של צ'ייקובסקי), שעלה בתיאטרון נגה ביפו, ונבחר להופיע במופע שהורכב מהמוזיקאים המובילים שיצאו מהעיר חולון ביחד עם רוקפור, דן תורן, זאב נחמה, אפרים שמיר, דודי לוי, אמילי קרפל ואמנים נוספים במסגרת פסטיבל ימי זמר בעיר.

בשנת 2011 הלחין עבור הזמרת ליהי עטר את השיר "קונפטי" (למילותיו של מאיר גולדברג) שיצא כסינגל הבכורה מתוך אלבומה השני וזכה להשמעות רבות בתחנות הרדיו השונות.

לאורך השנים הלחין ועיבד מוזיקה לכמה מחזות זמר. ביניהם, "נמס בגשם" ו"זן נדיר" (צוותא), "סוד הגן הנעלם", "האביב מתעורר" ו"שפת התיאטרון", שהיה המחזמר הראשון שעלה במסגרת צבאית בביצוע תיאטרון צה"ל והלהקות הצבאיות. הקשר ההדוק שלו עם הלהקות הצבאיות נמשך ומאז שחרורו מהצבא הוא משמש בשירות מילואים כבוחן ללהקות הצבאיות.

בשנת 2012 עיבד והפיק מוזיקלית ארבעה שירים לאלבומו החדש של הזמר צביקה פיק, ביניהם שיר הנושא של האלבום "אמא".

החל מתחילת שנת 2012 משחק אברבוך בתפקיד אלביס פרסלי בהצגה "ויוה לאס וגאס" לצדם של דורי בן זאב, גיל קופטש, ניקי גולדשטיין והזמרת סיון.

החל מיולי 2012 משחק אברבוך בתפקיד הראשי במחזמר "צ'ייקובסקי שואו" לצדם של מיכל אמדורסקי, אריה מוסקונה ודובי גל.

בפברואר 2012 חזר אברבוך להופיע ביחד עם להקתו "השמועה" לקראת אלבום הבכורה, אשר עתיד לצאת במהלך שנת 2012. האלבום הוקלט בשתי גרסאות – האחת בעברית והשנייה באנגלית.

בשנת 2012 תרגם שירים ועיבד מוזיקה עבור תוכנית המציאות "חי ב-LA LA לנד" שעלתה לשידור ב-yes. בין היתר, תרגם לאנגלית את שיר הפתיחה של התוכנית, שכתב יוסי גיספן, ואת להיטו של שיר לוי, "יום אחד תבקשי".

ביולי 2012 זכה אברבוך בפרס "קרן העידוד לרווחת היוצר" של אקו"ם עבור אלבומו הראשון. חודש אחר כך, הוציא אברבוך, ביחד עם להקתו "השמועה", את סינגל הבכורה שלהם "את ראויה לדעת".

באוקטובר 2012 הוציאו את "עשרים", הסינגל השני שלהם, בו הם מארחים את ארקדי דוכין, ובינואר 2013 יצא לרדיו הסינגל השלישי, "דניאל".

החל מתחילת שנת 2013 משמש אברבוך כמעבד ומנהל מוזיקלי של הרכב הא-קפלה הבינלאומי "ווקה פיפל".

באפריל 2013 הוזמן אברבוך לשמש כשופט אורח, נציג המוזיקאים הצעירים של התעשייה בישראל, בוועדה הבינלאומית של ה-melodifestivalen - תחרות ה"קדם-אירוויזיון" של שוודיה.

באוגוסט 2013 נבחרו אברבוך ו"השמועה" להופיע בפסטיבל גולדסטאר "עיר הבירה" בחיפה, יחד עם עברי לידר ועילי בוטנר וילדי החוץ.

בפברואר 2014 הופיע בפסטיבל סן רמו האיטלקי לצד זמר הפולק האירי דמיאן רייס ואמנים איטלקים מובילים.

בספטמבר 2014 הופיע בפירנצה במסגרת אירוע celebrity fight night שאורגן על ידי הזמר האיטלקי אנדראה בוצ'לי והמתאגרף מוחמד עלי.

בהמשך שנת 2014 ייסד ביחד עם גדי בכר ועומר זאבי את חברת אג'נדה הפקות ויזמות בה הוא משמש כמנהל אמנותי ומנהל מחלקת המוזיקה של החברה.

בתחילת שנת 2015 הוציא ביחד עם להקתו "השמועה" גרסת כיסוי לשיר עובדים עלינו (במקור של שלישיית הגשש החיוור) לכבוד בחירות 2015 לכנסת ה-20 של מדינת ישראל. השיר לווה בקליפ מחאתי שיצרו "אסף אברבוך והשמועה" והופץ בערוצי הטלוויזיה השונים ובמדיות החברתיות.

ב-6 באוגוסט הוציא ביחד עם להקתו סינגל חדש - [https://www.youtube.com/watch?v=lz1r214OrP8 "אוכלת לא אוכלת"] העוסק על נושא הפרעות אכילה בקרב בני נוער.

ב-13 במרץ 2016 הוציא ביחד עם להקתו את אלבום הבכורה שלהם [http://assafaverbuch.bandcamp.com/album/- אסף אברבוך והשמועה - "צפה להפתעות"] שלווה בסיבוב הופעות בכל רחבי הארץ.

ביולי 2018 עלתה בערוץ הטלוויזיה 'כאן החינוכית' הסדרה "האוצר שלנו" בה שימש השיר של אסף אברבוך והשמועה [https://www.youtube.com/watch?v=ARyP9jCPQrU&ab_channel=אסףאברבוךוהשמועה "מה שיש עכשיו"] כשיר הפתיחה.

באוגוסט 2021 נישא לבן זוגו לירן<ref></ref>.

אברבוך מייצג בלייבל שלו [https://www.facebook.com/aamusicandproduction AA Music] למעלה מ-70 אמנים עצמאיים בפדרציה לתקליטים.

==דיסקוגרפיה==
===אלבומים===
* "פסטיבל שירי הילדים" (2009)
* הילה מערבי – "האור בקצה המנהרה" (2010)
* חן אהרוני – "חן אהרוני" (2010)
* אלון ז'אן – האלבום השני (2011)
* צביקה פיק – "אמא" (2012)
* עדן גבריאל - "אם הייתי" (2013)
* Yado - [https://www.youtube.com/channel/UC7sDhlGj8TLJFkCDELK4BOQ Rollin' down the highway]
* אלה שדיאור - האמת שלי (2016)
* [http://assafaverbuch.bandcamp.com/album/- אסף אברבוך והשמועה - "צפה להפתעות"] (2016)

===סינגלים===
* "האדם שבטנק ינצח" – להקת חיל השריון (2003)
*[https://www.youtube.com/watch?v=0QOHMoF28Ps "לו יכולתי"] – אמני ישראל (2006)
*[https://www.youtube.com/watch?v=g-sINDH55aY "משחק באש"] – חובי סטאר (2009)
* "ילד קטן ילד גדול" – חובי סטאר (2009)
* [https://www.youtube.com/watch?v=v9w6eeI6Mmo "Boyfriend"] – חובי סטאר (2010)
* [https://www.youtube.com/watch?v=ZYLIvTnspZg "Oh Oh"] – דניאלה פיק (2010)
* "[https://www.youtube.com/watch?v=5qQfsz6wi7Q אולה]" – דניאלה פיק (2010)
*[https://www.youtube.com/watch?v=d7lUjT_Z45k "מתבגר"] – חן אהרוני (2010)
* "[https://www.youtube.com/watch?v=gmjbj4hc9pg חתולה שחורה]" – (Para Doggz ft. Osher B (2010
*[https://www.youtube.com/watch?v=K4wBo-sQC-o "מאוהב מדי"] – אלון ז'אן (2010)
*[https://www.youtube.com/watch?v=c9ZzxfeeSOk "קונפטי"] – ליהי עטר (2011)
*[https://www.youtube.com/watch?v=GKIpt-TjyU8 "אמא"] – צביקה פיק (2012)
*[https://www.youtube.com/watch?v=R3JFZN4WunY "בריחות קטנות"] – צביקה פיק (2012)
*[https://www.youtube.com/watch?v=oFFJ6Zp4pKQ "אוויר"] – עידו פרמון (2012)
* "[http://www.youtube.com/watch?v=VEBW8KCM4WI&list=PL00F45A19BFC2E5E9&index=1 את ראויה לדעת]" – [http://www.youtube.com/assafaverbuchtv אסף אברבוך והשמועה] (2012)
* "[http://www.youtube.com/watch?v=TRl-x9lXwW8 עשרים]" – [http://www.youtube.com/assafaverbuchtv אסף אברבוך והשמועה] (עם ארקדי דוכין) (2012)
* "[http://www.youtube.com/watch?v=KRTvD0rgUpg דניאל]" - [http://www.youtube.com/assafaverbuchtv אסף אברבוך והשמועה] (2013)
* [https://www.youtube.com/watch?v=tj71Frsalr4 "יש לי חברה"] - עדן גבריאל (2013)
* [https://www.youtube.com/watch?v=eqPR6swTjuM "השמלה ממדריד"] - רוני סילבר (2013)
* (2014) Voca people - [https://www.youtube.com/watch?v=C42TdtfmW_c Treasure]
* 
* 
* [https://www.youtube.com/watch?v=_Kg-JKyH1mo "עובדים עלינו"] - [https://www.youtube.com/user/AssafAverbuchTV אסף אברבוך והשמועה] (2015)
* [https://www.youtube.com/watch?v=lz1r214OrP8 "אוכלת לא אוכלת"] - [https://www.youtube.com/user/AssafAverbuchTV אסף אברבוך והשמועה] (2015)
* [https://www.youtube.com/watch?v=ivyAH6OCNgY "בסוף הדרך"] - [https://www.youtube.com/user/AssafAverbuchTV אסף אברבוך והשמועה] (2016)
* [https://www.youtube.com/watch?v=enAbEuZnAuc "צפה להפתעות"] - [https://www.youtube.com/user/AssafAverbuchTV אסף אברבוך והשמועה] (2016)
* [https://www.youtube.com/watch?v=MMYRY-USEfo "שפעת"] - אלה שדיאור (2016)
* [https://www.youtube.com/watch?v=hMbRekjNLKc "האמת שלי"] - אלה שדיאור (2016)
* [https://www.youtube.com/watch?v=3MU74tsA5eU "Born for fires"] - אלה שדיאור (2016)
* [https://www.youtube.com/watch?v=FMSGYMXU3IY "Hula hoopa girl"] - יאדו (2016)
* [https://www.youtube.com/watch?v=_A53xM-UIWU "Little red car"] - יאדו (2016)
*[https://www.youtube.com/watch?v=cdZA5G8RKpA לא ליפול] - ספיר נהון (2017)
*(2017) Yado & Lera - [https://www.youtube.com/watch?v=vZrljOxypME Hot Breads Café]
*(2017) Coral - [https://www.youtube.com/watch?v=k6BocVgIq-s Si tous les oiseaux]
*[https://www.youtube.com/watch?v=ARyP9jCPQrU מה שיש עכשיו] - [https://www.youtube.com/user/AssafAverbuchTV אסף אברבוך והשמועה] (2018) - שיר הפתיחה לסדרה "האוצר שלנו"

==קישורים חיצוניים==

* 
* 
* 
* 
* טל ניסן, [http://www.resh.co.il/BRPortal/br/P102.jsp?arc=386955 "אתם ראויים לדעת שאסף אברבוך והשמועה הם להיט הקיץ של המדינה"], באתר Resh - מיזם הכתיבה של הנוער בישראל, 08 בספטמבר 2012
* [http://www.rosh1.co.il/כולנו-דניאל/ כולנו דניאל], באתר ראש אחד, 12 בינואר 2013
* 
* יוסי חרסונסקי, [http://www.yosmusic.com/דן-אברבוך-צפה-להפתעות/ ביקורת אלבום], אפריל 2016

==הערות שוליים==

קטגוריה:זמרים ישראלים
קטגוריה:מלחינים ישראלים
קטגוריה:מוזיקאים ישראלים
קטגוריה:מפיקים מוזיקליים ישראלים
קטגוריה:מתחרי כוכב נולד
קטגוריה:בוגרי תיכון קריית שרת
קטגוריה:חברי להקת גייסות השריון
קטגוריה:להט"בים ישראלים
קטגוריה:זמרים להט"בים ישראלים
קטגוריה:ישראלים שנולדו ב-1983
קטגוריה:תל אביב-יפו: אישים